open-index/open-wikipedia-markdown huggingface dataset:
भवान्यष्टकम्

**भवान्यष्टकम्** आदि गुरु शंकराचार्य द्वारा रचित सर्वश्रेष्ठ एवं कर्णप्रिय स्तुतियों में से एक है।

## स्तोत्र

न तातो न माता न बन्धुर्न दाता न पुत्रो न पुत्री न भृत्यो न भर्ता।

न जाया न विद्या न वृत्तिर्ममैव गतिस्त्वं गतिस्त्वं त्वमेका भवानि ॥१॥

भवाब्धावपारे महादुःखभीरुः पपात प्रकामी प्रलोभी प्रमत्तः।

कुसंसारपाशप्रबद्धः सदाहं गतिस्त्वं गतिस्त्वं त्वमेका भवानि ॥२॥

न जानामि दानं न च ध्यानयोगं न जानामि तन्त्रं न च स्तोत्रमन्त्रम्।

न जानामि पूजां न च न्यासयोगम् गतिस्त्वं गतिस्त्वं त्वमेका भवानि ॥३॥

न जानामि पुण्यं न जानामि तीर्थं न जानामि मुक्तिं लयं वा कदाचित्।

न जानामि भक्तिं व्रतं वापि मातर्गतिस्त्वं गतिस्त्वं त्वमेका भवानि ॥४॥

कुकर्मी कुसंगी कुबुद्धिः कुदासः कुलाचारहीनः कदाचारलीनः।

कुदृष्टिः कुवाक्यप्रबन्धः सदाहम् गतिस्त्वं गतिस्त्वं त्वमेका भवानि ॥५॥

प्रजेशं रमेशं महेशं सुरेशं दिनेशं निशीथेश्वरं वा कदाचित्।

न जानामि चान्यत् सदाहं शरण्ये गतिस्त्वं गतिस्त्वं त्वमेका भवानि ॥६॥

विवादे विषादे प्रमादे प्रवासे जले चानले पर्वते शत्रुमध्ये।

अरण्ये शरण्ये सदा मां प्रपाहि गतिस्त्वं गतिस्त्वं त्वमेका भवानि ॥७॥

अनाथो दरिद्रो जरारोगयुक्तो महाक्षीणदीनः सदा जाड्यवक्त्रः।

विपत्तौ प्रविष्टः प्रणष्टः सदाहम् गतिस्त्वं गतिस्त्वं त्वमेका भवानि ॥८॥

**इति श्रीमच्छड़्कराचार्यकृतं भवान्यष्टकं सम्पूर्णम्।**

आचार्य मदनमोहन जी तिवारी (काँकरिया, म.प्र.)

## अनुवाद
हे भवानि! पिता, माता, भाई, दाता, पुत्र, पुत्री, दास, स्वामी, स्त्री, विद्या और वृत्ति इनमें से कोई भी मेरा नहीं है, हे देवि! एकमात्र तुम्हीं मेरी गति हो, तुम्हीं मेरी गति हो।।१।।

मैं अपार भवसागर में पड़ा हुआ हूँ। महान् दु:ख से भयभीत हूँ। कामी, लोभी, मतवाला तथा घृणायोग्य सांसारिक बन्धन में बँधा हुआ हूँ। हे भवानि! अब एकमात्र तुम्हीं मेरी गति हो, तुम्हीं मेरी गति हो।।२।।

हे देवि! मैं न तो दान देना जानता हूँ और न ही ध्यानमार्ग का मुझे ज्ञान है। तन्त्र और स्तोत्र मन्त्रों का भी मुझे ज्ञान नहीं है। पूजा तथा न्यास आदि क्रियाओं से तो मैं एकदम कोरा हूँ। अब एकमात्र तुम्हीं मेरी गति हो, तुम्हीं मेरी गति हो।।३।।

मैं न तो पुण्य जानता हूँ न तीर्थ, न मुक्ति का पता है न लय का। हे माते! भक्ति और व्रत भी मुझे ज्ञात नहीं है। हे भवानि! अब केवल तुम्हीं मेरी गति हो, तुम्हीं मेरी गति हो।।४।।

मैं कुकर्मी, बुरी संगति में रहनेवाला, दुर्बुद्धि, दुष्टदास, कुलोचित सदाचार से हीन, दुराचारपरायण, कुदृष्टि रखनेवाला और सदा दुर्वचन बोलनेवाला हूँ। हे भवानि! मुझ अधम की एकमात्र तुम्हीं गति हो, तुम्हीं गति हो।।५।।

मैं ब्रह्मा, विष्णु, महेश, इन्द्र, सूर्य, चन्द्रमा तथा अन्य किसी भी देवता को नहीं जानता। हे शरण देनेवाली भवानि! एकमात्र तुम्हीं मेरी गति हो, तुम्हीं मेरी गति हो।।६।।

हे शरण्ये! तुम विवाद, विषाद, प्रमाद, परदेश, जल, अग्नि, पर्वत, वन तथा शत्रुओं के मध्य में सदा ही मेरी रक्षा करना। हे भवानि! एकमात्र तुम्हीं मेरी गति हो, तुम्हीं मेरी गति हो।।७।।

हे भवानि! मैं सदा से ही अनाथ, दरिद्र, जरा-जीर्ण, रोगी, अत्यन्त दुर्बल, दीन, गूँगा, विपद्ग्रस्त और नष्ट हूँ। अब तुम्हीं एकमात्र मेरी गति हो, तुम्हीं मेरी गति हो।।८।।

## बाहरी कड़ियाँ
* Complete Works of Shankaracharya
* भवान्यष्टकम् की अंग्रेजी में व्याख्या
* भवान्यष्टकम् हिंदी में अर्थ

श्रेणी:दुर्गा
श्रेणी:स्तोत्र
चार धाम

**चार धाम** शायद हो सकता हे:
* भारत के चार धाम
* छोटा चार धाम
* उत्तरांचल के चार धाम
भारतमाता मन्दिर, काशी

देवाधिदेव, आदिदेव, महादेव के त्रिशूल पर स्थित काशी को मन्दिरों का नगर होने का गौरव प्राप्त है। यहां देवी-देवताओं के अनेक मन्दिर हैं। इन मन्दिरों के बीच इस प्राचीन महानगर में एक ऐसा भी अद्वितीय मन्दिर है, जिसमें किसी देवी-देवता की प्रतिमा की जगह राष्ट्र का भौगोलिकीय लघु प्रतिरूप मूर्तिमान रूप में विराजित है। ‘**भारतमाता मन्दिर**‘ के नाम से चर्चित ‘राष्ट्रदेवता‘ का यह मन्दिर आजादी के योद्धाओं के लिए चर्चित विश्वविद्यालय ‘महात्मा गांधी काशी विद्यापीठ‘ के परिसर में चित्रकला विभाग के समीप स्थित है।

## परिचय
इस मन्दिर के संस्थापक काशी के चर्चित स्वतंत्रता संग्राम सेनानी एवं काशी विद्यापीठ के संस्थापक स्व. बाबू शिवप्रसाद गुप्त थे। इस मन्दिर की स्थापना के विषय में बाबू शिवप्रसाद गुप्त ने एक विज्ञप्ति उस समय जारी की थी, जिसमें लिखा है, 
:*इसका निर्माण कार्य सम्वत्‌ १९७५ तद्नुसार वर्ष (१९१८ ई.) में प्रारंभ हुआ और ५-६ वर्ष में पूरा भी हो गया। यहां स्थापित भारतमाता की मूर्ति का शिलान्यास २ अप्रैल १९२३ को श्री भगवानदास के करकमलों से हुआ था।*

सतह या भूतल पर सफेद और काले संगमरमर पत्थरों से बनी सम्पूर्ण भारतवर्ष की भौगोलिक स्थिति को दर्शाती मां भारती की यह मूर्ति, पवित्र भारतभूमि की सम्पूर्ण भौगोलिक स्थितियों को आनुपातिक रूप में प्रकट करती है। पूरब से पश्चिम ३२ फुट २ इंच तथा उत्तर से दक्षिण ३० फुट २ इंच के पटल पर बनी मां भारती की इस प्रतिमूर्ति के रूप के लिए ७६२ चौकोर ग्यारह इंच वर्ग के मकराने के सफेद और काले संगमरमर के घनाकार टुकड़ों को जोड़कर भारत महादेश के इस भूगोलीय आकार को मूर्तिरूप प्रदान किया गया है। मां भारती की इस पटलीय मूर्ति के माध्यम से भारत राष्ट्र को पूर्व से पश्चिम तक २३९३ मील तथा उत्तर से दक्षिण तक २३१६ मील के चौकोर भूखण्ड पर फैला दिखाया गया है।

इस मूर्ति पटल में हिमालय सहित जिन ४५० पर्वत चोटियों को दिखाया गया है उनकी ऊंचाई पैमाने के अनुसार १ इंच से २००० फीट की ऊंचाई को दर्शाती है।

इस में छोटी-बड़ी आठ सौ नदियों को उनके उद्गम स्थल से लेकर अन्तिम छोर तक दिखाया गया है।

इस मूर्ति पटल पर भारत के लगभग समस्त प्रमुख पर्वत, पहाड़ियों, झीलों, नहरों और प्रान्तों के नामों को अंकित किया गया है। लगभग ४५०० वर्ग फुट क्षेत्र में तीन फीट ऊंचे एक विशाल चबूतरे पर यह मन्दिर बना है। भारत माता के इस मन्दिर के मध्य भाग में स्थापित भारत के विभिन्न भौगोलिक उपादानों के रूप में पर्वत, पठार, नदी और समुद्र के सजीव निर्माण के लिए संगमरमर के पत्थरों को जिस कलात्मक ढंग से तराश कर भारत के भौगोलिक भू-परिवेश का यथार्थ प्रतिरूपांकन किया गया है, वह भारत में पत्थर पर कलाकृति निर्माण कार्य में प्राचीन काल से चली आ रही कला और तकनीकी पक्ष को उजागर करती है। वास्तव में राष्ट्रभाव की अनुप्रेरक मां भारती के इस मन्दिर के निर्माण में कला, शिल्प और तकनीकी ज्ञान का उत्कृष्ट समन्वय हुआ है।

## इन्हें भी देखें
* भारतमाता

## बाहरी कड़ियाँ
*कला, शिल्प, स्थापत्य और राष्ट्रप्रेम का अनुपम मन्दिर : '''भारत माता मन्दिर'''
*वाराणसी का अद्भुत भारत माता मंदिर 

श्रेणी:वाराणसी
श्रेणी:प्रसिद्ध मन्दिर
भारतमाता

thumb|right|200px|
भारत को मातृदेवी के रूप में चित्रित करके **भारत माता** या 'भारतम्बा' कहा जाता है। भारतमाता को प्राय नारंगी रंग की साड़ी पहने, हाथ में तिरंगा ध्वज लिये हुए चित्रित किया जाता है तथा साथ में सिंह होता है। 

भारत में भारतमाता के बहुत से मन्दिर हैं। काशी का भारतमाता मन्दिर अत्यन्त प्रसिद्ध है जिसका उद्घाटन सन् १९३६ में स्वयं महात्मा गांधी ने किया था। हरिद्वार का भारतमाता मन्दिर भी बहुत प्रसिद्ध है।

## इतिहास
[right|thumb|200px|[अवनींद्र नाथ टैगोर|अबनीन्द्रनाथ ठाकुर द्वारा चित्रित **भारतमाता**]]

* वेदों का उद्घोष - 'माता भूमिः पुत्रोऽहं पृथिव्याः' (भूमि माता है, मैं पृथ्वी का पुत्र हूँ।)

* वाल्मीकि रामायण में - 'जननी जन्मभूमिश्च स्वर्गादपि गरीयसी' (जननी और जन्मभूमि का स्थान स्वर्ग से भी ऊपर है।)

* भारत के स्वतंत्रता संग्राम के दौरान, उन्नीसवीं शताब्दी के अन्तिम दिनों में भारतमाता की छबि बनी।

* सन् १८७३ में किरन चन्द्र बन्दोपाध्याय का नाटक 'भारत माता' सबसे पहले खेला गया था।

* सन् १८८२ में बंकिम चन्द्र चट्टोपाध्याय ने अपने उपन्यास आनन्दमठ में  वन्दे मातरम् गीत सम्मिलित किया जो शीघ्र ही स्वतंतरता आन्दोलन का मुख्य गीत बन गया।

* सन १९०५ में अवनीन्द्र नाथ ठाकुर ने भारतमाता को चारभुजाधारी देवी के रूप में चित्रित किया जो केसरिया वस्त्र धारण किये हैं; हाथ में पुस्तक, माला, श्वेत वस्त्र तथा धान की बाली लिये हैं।

* सन् १९३६ में बनारस में शिव प्रसाद गुप्त ने भारतमाता का मन्दिर निर्मित कराया। इसका उद्घाटन गांधीजी ने किया।

* सन् १९८३ में हरिद्वार में विश्व हिन्दू परिषद ने भारतमाता का एक मन्दिर बनवाया।

* जनवरी २०१८ में उज्जैन में भारतमाता का मंदिर उद्घाटित हुआ। यह मंदिर, प्रसिद्ध  महाकाल मंदिर के पास ही स्थित है।

* अक्टूबर २०२५ में भारत के प्रधानमन्त्री नरेन्द्र मोदी ने १०० रुपये का सिक्का जारी किया जिस पर भारतमाता का चित्र है।

## इन्हें भी देखें
*भारतमाता (चित्र)
*भारत माता मंदिर, हरिद्वार
*भारतमाता मन्दिर, काशी
*भारत माता की जय

## बाहरी कड़ियाँ
* भारतमाता की आरती
* Patriotic fervour The Hindu, August 17, 2003.
* The life and times of Bharat Mata Sadan Jha, Manushi, Issue 142.
* Bharat Mata Images Prof. Pritchett, Columbia University

## संदर्भ

श्रेणी:हिन्दू देवी-देवता
श्रेणी:हिन्दू राष्ट्रवाद
श्रेणी:भारतीय स्वतन्त्रता संग्राम
नानजींग विश्वविद्यालय

**नानजींग विश्वविद्यालय** (南京大學, संक्षिप्त रूप "南大") है, चीन नानजींग स्थित, अच्छी तरह से उच्च शिक्षा संस्थान की स्थापना की। एक कृत्रिम नानजींग विश्वविद्यालयका अध्ययन विडवविद्यालय, एक चीनी सर्वाधिक प्रसिद्ध शीर्ष विडवविद्यालयों। 

thumb|right|300px

रवीन्द्रनाथ टैगोर नैनजिंग विश्वविद्यालय में अपने भाषण में कहा था:"चीन और भारत के सबसे कीमती सभ्यताओं है। आगे ले जाने के लिए उन्हें चीन के लिए महान सौभाग्य है, भारत और दुनिया के लिए कर रहे हैं।" (「近世文明，專尚物質，並不為貴。亞洲民族，中印兩國，自有最可貴之固有文明，發揚而光大之，實中印兩國之大幸，亦全世界之福。」)

भारतीय कवि विक्रम सेठ में पढ़ाई नानजींग विश्वविद्यालय। 

## बाहरी कड़ियाँ
* विश्वविद्यालय सम्पादन

श्रेणी:चीन
श्रेणी:चीन के विश्वविद्यालय
जयानन्द भारती

**जयानन्द भारती** (१७ अक्टूबर १८८१–०९ सितम्बर १९५२), भारत के स्वतंत्रता संग्राम सेनानी एवं सामाजिक चेतना के अग्रदूत थे। उन्होने डोला-पालकी आन्दोलन चलाया। यह वह आन्दोलन था जिसमें शिल्पकारों के दूल्हे-दुल्हनों को डोला-पालकी में बैठने के अधिकार बहाल कराना था। लगभग 20 वर्षों तक चलने वाले इस आन्दोलन के समाधान के लिए भारती जी ने इलाहाबाद उच्च न्यायालय में मुकदमा दायर किया जिसका निर्णय शिल्पकारों के पक्ष में हुआ। स्वतन्त्रता संग्राम में भारती जी के योगदान को भुलाया नहीं जा सकता है। 28 अगस्त 1930 को इन्होंने राजकीय विद्यालय जयहरिखाल की इमारत पर तिरंगा झंडा फहराकर ब्रिटिश शासन के विरोध में भाषण देकर छात्रों को स्वतन्त्रता आन्दोलन के लिए प्रेरित किया।

गवर्नर मैलकम हेली को काला झंडा दिखाने की घटना-	

उसी समय की बात है, तत्कालीन अंग्रेज गवर्नर मैलकम हेली का पौड़ी दौरा था, यह खबर सुनते ही राम प्रसाद नौटियाल व उनके दल ने यह योजना बनाई की गवर्नर को काले झंडे दिखाए जाएँ व उसका बायकॉट किया जाय. इस काम को अंजाम देने के लिए जयानंद भारती को चुना गया, युवा जयानंद में खूब जोश था व उन्होंने अपनी सहमति दे दी। उनको लेकर नौटियाल जी पौड़ी गए वहां भारती जी ने गवर्नर के सामने जाकर काला ध्वज लहराया व 'वन्दे मातरम' का घोष किया। ‘गवर्नर गो बैक' के नारे लगाते हुए उन्हें पुलिस ने गिरफ्तार कर लिया व इसके लिए उन्हें एक वर्ष के कठोर कारावास की सजा हुई।

## जीवन परिचय
जयानन्द भारती का जन्म पौड़ी जनपद के आरकन्डाई ग्राम में हुआ।इन्होने आर्य समाज के विचारों को गढ़वाल में प्रचारित करने में महत्वपूर्ण भूमिका निभाई।

## बाहरी कड़ियाँ
* भारत के लिये जिये जयानन्द भारती - शाक्त ध्यानी
* जयानन्द भारती

श्रेणी:समाज सुधारक
श्रेणी:भारतीय स्वतंत्रता सेनानी
तनाव

;आयुर्विज्ञान
* तनाव (चिकित्सा)
* पुनरावृत्त तनाव क्षति
* तनाव प्रबंधन

;भौतिकी
* तनाव (भौतिकी)
* तनाव पुष्टि (Tensile strength)
* पृष्ठ तनाव (सरफेस टेंशन)

;वेब सीरीज़
* तनाव (वेब सीरीज़)
भूयाति एकजारेय

**भूयिक जारेय** (नाइट्रिक ऑक्साइड) (सामान्य नाम) या **भूयाति एकजारेय** (सही नाम) एक रासायनिक यौगिक है। इसका रासायनिक सूत्र है: NO।

## इन्हें भी देखें
* नाइट्रस ऑक्साइड

## सन्दर्भ

## बाहरी कड़ियाँ
* International Chemical Safety Card 1311
* National Pollutant Inventory – Oxides of nitrogen Fact Sheet
* 1998 Nobel Prize in Physiology/Medicine for discovery of NO's role in cardiovascular regulation
* Nitric Oxide and its Role in Diabetes, Wound Healing and Peripheral Neuropathy
* Microscale Gas Chemistry: Experiments with Nitrogen Oxides
* Your Brain Boots Up Like a Computer – new insights about the biological role of nitric oxide.
* Assessing The Potential of Nitric Oxide in the Diabetic Foot
* New Discoveries About Nitric Oxide Can Provide Drugs For Schizophrenia
* Nitric Oxide at the Chemical Database

श्रेणी:ऑक्साइड
श्रेणी:नाइट्रोजन यौगिक
श्रेणी:न्यूरोट्रांस्मिटर
श्रेणी:Free radicals
हेल्महोल्ज़

thumb|right|हेल्महोल्ज़
**हरमन फ़ॉन हल्महोल्ज़**(31 अगस्त 1821 - 8 सितम्बर 1894) एक जर्मन भौतिकविद तथा चिकित्सक थे जिन्होंने आधुनिक विज्ञान के कई क्षेत्रों के विकास में योगदान दिया। ऊष्मागतिकी, विद्युतगतिकी और ऊर्जा संरक्षण के सिद्धांत के लिए उनका योगदान विशेष रूप से उल्लेखनीय है। शुद्ध पदार्थों के लिए उनका दिया गया एक सिद्धांत, जो अब उन्हीं के नाम से जाना जाता है, ऊष्मागतिकी के क्षेत्र में बहुत महत्वपूर्ण है।

श्रेणी:जर्मनी के भौतिकविद
तुमसर

**तुमसर** महाराष्ट्र राज्य के भंडारा जिले का एक शहर है। नगर का नाम यहां पायी जाने वाली एक मछली "तुम" के नाम पर पड़ा है। इससे पूर्व इस नगर का नाम कुबेर नगरी था। तुमसर की स्थिति  निर्देशाम्क पर है। यहां की समुद्र सतह से ऊंचाई २७२&nbsp;मीटर (८९२&nbsp;फीट) है। तुमसर वेनगंगा नदी से लगभग ६ कि.मी., भंडारा से ३० कि.मी., नागपुर से ९५ कि.मी., गोंदिया से ६५ कि.मी., जबलपुर से ३०० कि॰मी॰ है। २००५ की जनगणना के अनुसार, तुमसर की जनसंख्या ६५,००० है। इसमें ५१% पुरुष और ४९% स्त्रियां हैं। तुमसर की साक्षरता दर ८५% है, जो राष्ट्रीय औसत साक्षरता दर ५९.५% से कहीं अधिक है। पुरुष साक्षरता दर ८५% एवं स्त्री साक्षरता दर ८३% है। तुमसर की १५% जनसंक्या ६ वर्ष से नीचे की है। 

इस शहर के अधिकांश नागरिक अनुसूचित जातियों, अनुसूचित जनजातियों और अन्य पिछड़ी जातियों से हैं। यहां का व्यापार सिंधी समुदाय के वर्चस्व में है। यहां की प्रमुख भाषामराठी है और अधिकतर लोग हिन्दी भी बोलते हैं।

## सन्दर्भ

श्रेणी:विदर्भ में रेलवे स्टेशन
श्रेणी:महाराष्ट्र के शहर
श्रेणी:भंडारा ज़िला
श्रेणी:महाराष्ट्र के तालुक
श्रेणी:महाराष्ट्र में रेलवे स्टेशन
श्रेणी:भंडारा ज़िले के नगर
भारत सरकार द्वारा प्रतिबंधित संगठनों की सूची

भारत के गृह मंत्रालय ने विभिन्न संगठनों को गैरकानूनी गतिविधियाँ (रोकथाम) अधिनियम के तहत आतंकी संगठन घोषित किये गये हैं। 

## सूची
 प्रतिबन्धित समूह निम्नलिखित हैं:

## यह भी देखें
* भारत मे आतंकवाद इतिहास
* पाकिस्तान द्वारा प्रायोजित आतंक
* भारत में आतंकवाद

## सन्दर्भ

## बाहरी कड़ियाँ
* आधिकारिक सूची

श्रेणी:भारत में आतंकवादी संगठन
रात्रि बहुमूत्री (नॉक्चूरिया)

**रात्रि बहुमूत्री** (Nocturia) एक ऐसा रोग है जिसके कारण रात में अधिक पेशाब आता है जिससे नींद में बाधा आती है। प्राय: यह बड़े-बूढ़ों को अधिक होता है। सोते समय बार-बार पेशाब आने की शिकायत उस स्थिति में भी हो सकती है यदि कोई सोने से पहले अधिक पानी पीकर सोये। या यह किसी अधिक खतरनाक रोग का लक्षण भी हो सकता है।

श्रेणी:रोग
आस्की

thumb|250px|ASCII
**आस्की** (अंग्रेजी:ASCII) या **अमेरिकन स्टैण्डर्ड कोड फॉर इन्फॉर्मेशन इण्टरचेंज** कम्प्यूटर में उपयोग करने के लिये वर्ण-इन्कोड करने का एक मानक है। यह अंग्रेजी वर्णमाला के क्रम के अनुसार व्यवस्थित है। आस्की के कोड वर्णों को एक कोड निर्धारित करता है जिसका उपयोग कम्प्यूटर में टेक्स्ट को निरूपित करने, संचार उपकरणों में, एवं टेक्स्ट का प्रयोग करने वाली अन्य युक्तियों (जैसे - सैल फोन) में होता है, आस्की में ऐसे 256 कोड हैं। मानक आस्की कोड का मान 0 से 127 होता है जबकि 128 से 256 तक कैरेक्टेर परिवर्धित (Extended) आस्की कैरेक्टेर सेट होते हैं।

## सन्दर्भ

## बाहरी कड़ियाँ
* आस्की कोड क्या होता है? (समिधा फाउण्डेशन)
* A history of ASCII, its roots and predecessors  by Tom Jennings (October 29, 2004) (accessed 2005-12-17)
* The ASCII subset of Unicode
* The Evolution of Character Codes, 1874-1968
* Scanned copy of American Standard Code for Information Interchange ASA standard X3.4-1963 
* HTML ASCII Reference 

श्रेणी:कंप्यूटर
गोंदिया

**गोंदिया** () भारत के महाराष्ट्र राज्य के  गोंदिया ज़िले का प्रशासकीय मुख्यालय है। गोंदिया शहर में मुख्य तौर पर चावल मिल्स है और बिडी उधोग भी काफी प्रमाण में मौजूद है। गोंदिया महाराष्ट्र में है और छत्तीसगढ़ और मध्य प्रदेश की सीमा पर है। महाराष्ट्र में आणे के लिये मध्य भारत और पूरब कि और से गोंदिया प्रवेश द्वार है।

## इतिहास
भंडारा जिल्हा का विभाजन होके १ मई १९९९ को गोंदिया जिल्हा का निर्माण हुवा.
राज्य के अंतिम छोर पर बसे गोंदिया शहर का अपना इतिहास है। मध्यप्रदेश और छत्तीसगड कि सीमा पर बसे इस शहर का अपना अंदाज था। गोंदिया परिसर पर पेहले गोंड राजा का राज्य था। तब यहाँ जंगल घना हुआ करता था।
गोंड समाज के लोग यहाँ के पुराने रहिवासी है। उनका काम गोन्ध और लाख जमा कर उसे गाव में बेचना था।
उसी वजह से गोंदिया नाम पडा।
उसी वजह से गोंदिया नाम पडा ऐसा इंग्रज के जमाने के आर.व्ही. रसेल इन्होने ‘गॅझेटियर’ में लिखा है।
उस समय आज के जैसे राज्य और सीमाये नहीं थे, पर कूच अंतर पर बदलणे वाली भाषा थी।
उसी वजह से गोंदिया से लगे राज्य कि भाषा का असर गोंदिया कि भाषा पर पडा। गोंदिया का संबंध छत्तीसगड व मध्य प्रदेश से बडते गये और आज भी यह संबंध गेहराई के साथ जुडे हुये है। उस वक़्त गोंदिया सी.पी.ॲँड बेरार का भाग हुं करता था।

भोसले के साम्राज्य में कामठा, फुलचूर और किर्नापूर कि जमीनदारी हुं करती थी, प्रसाश्कीय दृष्टीकोन से अंग्रेजो ने गोंदिया को तालुका का दर्जा दिया। 
उस वक्त आदिवासी लोग लाख, डिंक, सागवान, मोहफुल, आवळा, चिंच आदी गोंदिया में बेचने लाते थे। 
उस वक्त गोंदिया में लाख के ३२ कारखाने थे। 
इधर पुराना गोंदिया, मुर्री और फुलचूर में लोग बसने लगे और नये उद्योग का आगाज होता गया, समय के साथ साथ लाख कारखाने बंद होते गये।
1877 में जब स्वामी विवेकानन्द बैलगाड़ी से नागपुर से रायपुर जा रहे थे तो दर्रेकासा की गुफा के पास उन्हें पहली भाव समाधी हुई.(book "Journey of Swami Vivekananda to Raipur and His First Trance")

## जनसंख्या
2011 में, गोंदिया की जनसंख्या 1,322,507 थी, जिसमें पुरुष और महिलाएँ क्रमशः 661,554 और 660,953 थीं।  2024 में गोंदिया शहर की वर्तमान अनुमानित जनसंख्या 187,000 है |

## पर्यटन स्थल

# नवेगांव राष्ट्रीय उद्यान
# नागजीरा वन्यजीव अभयारण्य
# कचारगढ़ गुफाएँ
# हाजरा फाल 
# पदमपुर
# चुलबंध बांध
# डाकराम सुकड़ी
# कामथा

## इन्हें भी देखें
* गोंदिया ज़िला

## सन्दर्भ

श्रेणी:गोंदिया ज़िला
श्रेणी:महाराष्ट्र के शहर
श्रेणी:गोंदिया ज़िले के नगर

  3.Book "Journey of Swami Vivekananda to Raipur and His First Trance"
अर्निंग्स पर शेयर

right|200px
**आय प्रति प्रतिभूति** (अंग्रेज़ी:अर्निग पर शेयर, लघु: ईपीएस) को किसी कंपनी की वित्तीय स्थिति का आकलन करने में महत्वपूर्ण घटक माना जाता है। ये कंपनी के शुद्ध लाभ का वह भाग होता है जो जारी किये गए प्रत्येक प्रतिभूति (शेयर) पर आवंटित किया जाता है। यह कंपनी के लाभ को प्रति शेयर के अनुसार दर्शाता है। ईपीएस के आधार पर ही पी-ई और डिविडेंड पेआउट की गणना भी की जाती है। पी-ई बहुप्रतिभूति के लिए एक प्रकार का उपकरण है, जिसमें ईपीएस को बाजार मूल्य से भाग किया जाता है। ईपीएस को सार्वजनिक क्षेत्र की कंपनियों के वित्तीय विवरण में दिखाया जाता है तथा लेखा-परीक्षकों (ऑडिटर) द्वारा इसकी जांच भी की जाती है। यदि किसी कंपनी की आय १० करोड़ रुपये हैं और उसके २ करोड़ शेयर आउटस्टैंडिंग हैं, तो उसका मूल ई.पी.एस. ५ रुपये (१०० करोड़ रु. आय ÷ २ करोड़ शेयर आउटस्टैन्डिंग = ५ रु. प्रति शेयर) होगी। ये अंक महत्त्वपूर्ण है, क्योंकि इसके द्वारा विश्लेषकों को स्टॉक का मूल्य-आय अनुपात (प्राइस टू अर्निंग रेशियो पी-ई रेशियो) आकलन करते हैं।

## आकलन
इसकी गणना करने हेतु फर्म की कुल शुद्ध आय में से वरीय प्रतिभूतियों (प्रेफरेंस शेयर) को दिए जाने वाले लाभांश को घटाकर शेष राशि को जारी किए गए शेयर से भाग दिया जाता है। इसके लिए साल भर कि औसत प्रतिभूतियों को लिया जाता है। 
left|400px

इसको एक उदाहरण से समझा जा सकता है। एक कंपनी की शुद्ध वार्षिक आय १० करोड़ रुपये है। प्रेफरेंस शेयर पर लाभांश दो करोड़ रुपये है। पहले छह माह में एक लाख शेयर जारी किए गए और अगले छह माह में डेढ़ लाख जारी किये गए। ऐसे में जारी किए गए औसत शेयरों की संख्या १ लाख २५ हजार होगी। इसके लिये एक लाख और डेढ़ लाख को जोड़कर उसे दो से भाग किया गया है। अब ईपीएस के लिए आठ करोड़ रुपये को १ लाख २५ हजार से भाग कर दिया। ईपीएस की राशि ६४० रुपये आती है। कुछ कंपनियां जारी किए गए शेयरों में परिवर्तनीय वारेंट, ग्रांट व विकल्प आदि को भी जोड़ती हैं। 

ईपीएस को समझना महत्त्वपूर्ण होता है। किसी कंपनी के लाभ में यह महत्वपूर्ण घटक है, किन्तु लाभ में हेर-फेर संभव है। इस तरह प्राप्त ईपीएस भी अशुद्ध होगा। अन्य मानकों में, एक फर्म द्वारा अर्जित नकद किसी कंपनी के मूल्य को जानने का एक महत्वपूर्ण कारक है।

## सन्दर्भ

## बाहरी कड़ियाँ
* सेंसेक्स ईपीएस घट कर 750 रुपये होगी: ऐंबिट कैपिटल। शेयर मंथन। १६ जनवरी २००९

शेयर, अर्निंग्स पर
शेयर, अर्निंग्स पर
शेयर, अर्निंग्स पर
शेयर, अर्निंग्स पर
शेयर, अर्निंग्स पर
शेयर, अर्निंग्स पर
केरला एक्सप्रेस

thumbnail|केरल एक्सप्रेस ट्रेन
thumbnail|केरल एक्सप्रेस त्रिवेंद्रम-नई दिल्ली के मार्ग
केरल एक्सप्रेस नई दिल्ली और त्रिवेंद्रम सेंट्रल के बीच भारतीय रेल द्वारा एक सुपर फास्ट एक्सप्रेस ट्रेन है। यह राजधानी और शताब्दी को छोड़कर अपने मार्ग में लगभग हर ट्रेन को ओवर्टेक करती है और इसीलिये यह किन्ग ओफ ओवर्टेक्स के नाम से मशहूर है। यह त्रिवेंद्रम से नई दिल्ली तक चलती है और ३,०३६ किलोमीटर की दूरी तय करती हुई एक दैनिक ट्रेन है। ५९ किमी/घंटा की औसत गति से ४० स्टोप पर रुक्कर रवाना हो जाती है।  यह भारत में सबसे लंबे समय तक चलती हुई ​​दैनिक सुपरफास्ट ट्रेन है और नई दिल्ली और तिरुवनंतपुरम सेंट्रल के बीच सबसे लंबे समय तक सन्चालन वालि बिजली इंजन ट्रैन का रिकॉर्ड बनाया है। 

नई दिल्ली से त्रिवेंद्रम तक १२६२६ नंबर वाली ट्रेन को आवंटित किया है, जबकि ट्रेन त्रिवेंद्रम से नई दिल्ली के मार्ग के लिए नंबर १२६२६ वाली ट्रेन को आवंटित किया गया है। यह २४ डिब्बों वाली ७ एसी कोच (२ दो टीयर एसी, ५ थ्री टीयर एसी), १२ स्लीपर कोच, ४ सामान्य कोच और एक पेंट्री कार वालि ट्रेन है। यह ट्रेन आमतौर पर इरोड शेड की वैप ४ से खींचा जाता है और ११० किमी प्रति घंटे की गति से ऊपर इस्की रफ्तार है। 
## इतिहास
यह नई दिल्ली से शुरू होकर जोलार्पेटै जं में विभाजन के साथ त्रिवेंद्रम और बंगलौर तक केरल और कर्नाटक एक्सप्रेस (केके एक्सप्रेस) के नाम से वर्ष १९७६ में शुरू की गई थी। १९८० में, यह दो ट्रेनों, केरल एक्सप्रेस और कर्नाटक एक्सप्रेस में विभाजित किया गया था और केरल एक्सप्रेस को फिर से पालघाट जं में विभाजित कर्के एक बँट भागों को मंगलौर में भेजा जाता था। यह शोरानूर में बंटवारा होकर जयंती जनता के साथ मिल जाती थी और रेलगाड़ी के एक भाग मंगलौर के लिए और दूसरा भाग कोचीन हार्बर के लिए भेजा जाता था। बाद में, इन दो ट्रेनों को केरल मंगला ऍक्स्प के लिए विलय कर दिया गया। १९९० में, मंगलौर के लिए एक अलग ट्रेन शुरू करने के बाद इसे अपने वर्तमान मार्ग में चलाने के लिए शुरू किया गया। यह शुरू में एक गैर दैनिक रेल था और एक ही समय के स्लॉट में तमिलनाडु एक्सप्रेस, आंध्र प्रदेश एक्सप्रेस और कर्नाटक एक्सप्रेस से साज़े में था। हालांकि, यह एक दैनिक ट्रेन बन्ने के बाद अपना समय स्लॉट इसे को प्राप्त हो गया। |

इसे पहले १२५/१२६ नंबर दिया गया था लेकिन १९८९ को भारतीय रेलवे ने चार अंकों नंबर प्रणाली को अपनाया के बाद २६२५/२६२६ में बदला दिया गया। दिसंबर २०१० में भारतीय रेल पांच अंकों नंबर प्रणाली को अपनाया और इस्के बाद वर्तमान में केरल एक्सप्रेस १२६२५ के नंबर का उप्योग केरल से बाहर कि यात्रा के लिए किया और वापस कि यात्रा के लिए १२६२६ नंबर का उप्योग किया। 

= रेल गाड़ी स.२६२६ के समय =



## सन्दर्भ
श्रो शन्तोष नाथ जी महाराज

ग्वालू, गवालु (GWALOO)NAGAUR RAJASTHAN मै श्री सन्तोष नाथ जी महाराज का बहुत पुराना मन्दिर है। 
जहां उनकी समाधि एवं तपस्या स्थल है। इनकी पुजा और अराधना से अदीठ, मस्सा (बवासीर्), केन्सर एवं 
ह‍र प्रकार का चर्म रोग ठीक होता हे। भादवा की पुर्णिमा को यहां दो दिवसीये [दो दिनों का]भव्य मेला लगता हे। जहां दूर दूर से भक्तगण महाराज के दर्शन करने आते हे, मेले के रात्रि सतसंग मे राजस्थान के प्रसिद्ध गायक एवं नर्तक आते है।
भारत का पौराणिक इतिहास

**भारत का पौराणिक इतिहास** सृष्टि के आरंभ से लेकर कलियुग में हुए राजाओं एवं मुगल शासन तक का इतिहास है जिसका वर्णन वेद व्यास रचित विभिन्न पुराणों, रामायण आदि ग्रंथों में किया गया है। काल को सत्ययुग, द्वापरयुग, त्रेतायुग और कलियुग सहित चार भागों में विभाजित किया गया है। इस इतिहास में भूत, वर्तमान और भविष्य का गौरव किया गया है। पुराणिक इतिहास के अनुसार भारत का इतिहास करोड़ो वर्षो का है और अत्यंत ही गौरवपूर्ण था। भाषा, संस्कृति का उद्गम भारत से हुआ था और आध्यात्मिकता एवं उच्च आदर्शों के लिए भारत को जाना जाता है। भविष्य पुराण तथा अन्य कई पुराणों में महाभारत काल से गुप्त काल तक के समस्त राजाओं की सूचि दी गयी है, जिसके आधार पर कई विद्वानों ने भारत का पौराणिक इतिहास क्रम बनाया है। रामायण ग्रंथ में श्रीराम का इतिहास और महाभारत में भारत में हुए भीषण महायुद्ध का इतिहास लिखा गया है। दोनों ग्रंथो में उक्त काल में हुए राजा के वंश का भी वर्णन है और भविष्य पुराण में भारत में मुगल शासन काल और बादशाहों के वंश का भी वर्णन है।

श्रेणी:भारत का इतिहास
कठ उपनिषद्

**कठ उपनिषद्** या **कठोपनिषद** कृष्ण यजुर्वेदीय शाखा के अन्तर्गत एक मुख्य उपनिषद है। 'कठ' नाम पाणिनि के अष्टाध्यायी में प्राप्त होता है। एक मुनिविशेष का भी नाम 'कठ' था। यह वेद की कठ शाखा के प्रवर्तक थे। पतंजलि के महाभाष्य के अनुसार कठ, वैशंपायन के शिष्य थे। इसे 'काठक उपनिषद' भी कहते हैं। मुक्तिका उपनिषद् में उपनिषदों की गणना में यह तीसरे स्थान पर आया है। यह उपनिषद प्रमुख  रूप से यमराज  और नचिकेता के  प्रश्न-प्रतिप्रश्न के रुप में है । 

## शान्ति मन्त्र
इस उपनिषद का शान्तिपाठ निम्न है:
:ॐ सह नाववतु। 
:सह नौ भुनक्तु। 
:सह वीर्यं करवावहै। 
:तेजस्विनावधीतमस्तु मा विद्विषावहै॥
:ॐ शान्तिः शान्तिः शान्तिः॥

## उपनिषद सार
यह उपनिषद आत्म-विषयक आख्यायिका से आरम्भ होती है  । प्रमुख  रूप से यमराज  और नचिकेता के  प्रश्न-प्रतिप्रश्न के रुप में है । नचिकेता के पिता , ऋषि अरुण के पुत्र उद्दालक लौकिक कीर्ति की इच्छा से विश्वजित (अर्थात विश्व को जीतने का) यज्ञ का अनुष्ठान करते हैं । याजक अपनी समग्र सम्पत्ति का दान कर दे, यह इस यज्ञ की प्रमुख विधि है । इस विधि का अनुसरण करते हुए उसने अपनी सारी सम्पत्ति दान कर दी । वह निर्धन था इसलिए उसके पास कुछ गायें पीतोदक (जो जल पी चुकी हैं ) जग्धतृण (जो घास खा चुकी हैं अर्थात जिनमें घास खाने की सामर्थ्य नहीं है ) दुग्धदोहा (जिनका दूध दुह लिया गया है)  निरिन्द्रिय (जिनकी प्रजनन शक्ति समाप्त हो गयी है ) और दुर्बल थीं । नचिकेता ने जब देखा की उसका पिता ऐसी गायों को दान में दे रहा है तो उसका मन जाग उठा, ऐसी गायें तो दान की श्रेणी में ना आयेंगी, ऐसा दान तो स्वीकार ना होगा और ना मेरे पिता का याग सफल होगा। यह  सोचकर पुत्र नचिकेता ने अपने पिता से कहा, इस प्रकार के दान से तो आपका याग सफल न होगा न आपकी आत्मा का अभ्युदय होगा। अगर दान करना ही है तो आपको अपनी सबसे प्रिय वस्तु का दान करना चाहिए, पिता के लिए पुत्र से प्रिय क्या हो सकता है , आप में सचमुच दान की भावना है तो मुझे दान कीजिये, "कहिये मुझे किसको दान में देने को तैयार हैं" - **कस्मै मा दास्यसि ?** पिता ने पुत्र की बात अनसुनी कर दी ; समझा नादान बालक है।  जब नचिकेता ने देखा की उसका पिता उद्दालक उसकी बात पर ध्यान नहीं दे रहा है तो उसी प्रश्न को उसने कई बार दोहराया - "मुझे किसे दोगे" ? तब क्रोधित होकर पिता ने कहा - तुझे मृत्यु को दान में देता हूँ **(मृत्यवे त्वा ददामि)**।

यह सुन नचिकेता मृत्यु अर्थात यमाचार्य के पास गया और उनसे तीन वर मांगें  -

१- हे यमाचार्य, जब मैं घर से निकला था तो मेरे पिता क्रोध में भरे हुए थे। आप पहला वर तो यह दीजिये कि जब मैं घर लौटूं तो मेरे पिता **"वीतमन्यु" -** क्रोधरहित , **"शान्त संकल्पः"** - शांत चित्त के मिलें।

२-  दूसरा अग्नि विद्या जानने के बारे में था। 

३- तीसरा वर मृत्यु रहस्य और आत्मज्ञान को लेकर था।

यम ने अन्तिम वर को टालने की भरपूर कोशिश की और नचिकेता को आत्मज्ञान के बदले कई सांसारिक सुख-सुविधाओं को देने का लालच दिया, लेकिन नचिकेता को मृत्यु का रहस्य जानना था। अतः नचिकेता ने सभी सुख-सुविधाओं को नाशवान जानते हुए नकार दिया। अंत में विवश होकर यमराज ने जन्म-मृत्यु से जुड़े रहस्य बताए।

## सन्दर्भ

## इन्हें भी देखें
* कठ

## बाहरी कड़ियाँ
* कठोपनिषद
* कठोपनिषद (हिन्दी व्याख्या सहित)
* कठोपनिषद् की कथा
* कठोपनिषद (हिन्दी अर्थ)

श्रेणी:उपनिषद
श्रेणी:दर्शन
श्रेणी:वैदिक धर्म
जीवाजी विश्वविद्यालय, ग्वालियर

**जीवाजी विश्वविद्यालय** मध्य प्रदेश के ग्वालियर में स्थित है। इसका नाम  जीवाजी सिंधिया के नाम पर पड़ा है। इसकी स्थापना २३ मई सन् १९६४ को हुई थी। यह मप्र का उच्चकोटि का अध्ययन केँद्र है।

## बाहरी कड़ियाँ
* Jiwaji University Official Website 
* Institute of Distance Education Official Website 
* Jiwaji University Linkedin Page

श्रेणी:मध्य प्रदेश के विश्वविद्यालय
प्रणव

**प्रणव** एक हिन्दू पुल्लिंग नाम है, जिसका अर्थ है "ॐ"। हिन्दू धर्म के अनुसार, प्रणव ब्रह्मा, विष्णु और शिव की संयुक्त शक्ति है। विष्णु सहस्रनाम में, प्रणव विष्णु के 1000 नामों में से 409वाँ है।

## उल्लेखनीय लोग

* प्रणव गुप्ता (जन्म 1993), भारतीय क्रिकेटर
* प्रणव चोपड़ा (जन्म 1992), भारतीय बैडमिंटन खिलाड़ी
* प्रणव धनावड़े (जन्म 2002), भारतीय क्रिकेटर
* प्रणव मिस्त्री (जन्म 1981), भारतीय क्रिकेटर
* प्रणव मुखर्जी (1935 – 2020), भारत के 13वें राष्ट्रपति
* प्रणव मोहनलाल (जन्म 1990), भारतीय कंप्यूटर वैज्ञानिक
* प्रणव शिवकुमार (जन्म 2000), भारतीय वर्तनीकार
* प्रणव सिंह (जन्म 1966), भारतीय राजनेता

## सन्दर्भ

श्रेणी:प्रदत्त नाम
श्रेणी:हिंदू नाम
श्रेणी:पुल्लिंग दिए गए नाम
श्रेणी:भारतीय पुल्लिंग नाम
ओद्रक

**ओद्रक**, प्रसिद्ध शुंगवंश का पाँचवाँ राजा। इसका दूसरा नाम पुराणों में 'आद्रक' भी मिलता है। उसके अनुसार उसने केवल दो वर्ष राज किया। संभवत: इसका एक और नाम 'काशीपुत्र भागभद्र' भी था। इस नाम के साथ ओद्रक का एकीकरण संदेह से खाली नहीं है। तक्षशिला के ग्रीक राजा अंतलिकिद ने दियपुत्र हेलियोदोरस को अपना राजदूत बनाकर मगध भेजा था। वह दूत वैष्णव था और उसने विष्णु के नाम पर बेसनगर (मध्य प्रदेश) में एक स्तंभ खड़ा कराया। उसपर उत्कीर्ण लेख में मगधराज काशीपुत्र भागभद्र का उल्लेख है, जो ओद्रक अथवा भागवत दोनों में से कोई हो सकता है। संभवत: ओद्रक ने 123 ई.पू. के लगभग राज किया।

श्रेणी:प्राचीन भारत
श्रेणी:भारत के राजा
दिलीप प्रभावालकर

**दिलीप प्रभावलकर** मुख्यत: मराठी अभिनेता हैं। इन्होने हिन्दी सिनेमा में भी बहुत सारी भूमिकाएँ अदा की हैं।

श्रेणी:अभिनेता
श्रेणी:मराठी
वाल्व

right|thumb|300px|पानी का वाल्व, जिसमें घूर्णी हैन्डल लगा है
**वाल्व** (Valve) वे यांत्रिक युक्तियाँ हैं जिनका उपयोग पाइप तथा जैविक वाहिकाओं (vessels) में तरल के प्रवाह को रोकने के लिए किया जाता है1 शरीर-क्रिया विज्ञान (physiology) में भी इस शब्द (वाल्व) का प्रयोग उन प्राकृतिक युक्तियों के लिए किया जाता है, जो शरीर में वे ही कार्य करती हैं जिन्हें यांत्रिक वाल्व करते हैं। इन प्राकृतिक युक्तियों में हृदय के वाल्व उल्लेखनीय हैं, जो खुलकर या बंद होकर हृदयकोष्ठ से रक्त के प्रवाह को नियंत्रित करते हैं।

## विविधि प्रकार के वाल्व
वाल्व सर्वत्र उपयोग होते हैं। लगभग हर औद्योगिक प्रक्रम में वाल्व पाए जाते हैं, जिसमें पानी और सीवेज का प्रसंस्करण, खनन, विद्युत उत्पादन, तेल, गैस और पेट्रोलियम का प्रसंस्करण, खाद्य निर्माण, रसायन और प्लास्टिक विनिर्माण और कई अन्य क्षेत्र शामिल हैं।

:1. **शरीर की शिराओं के वाल्व** - ये रक्त के हदय की ओर जाने पर खुलते और विपरीत दिशा में जाने पर बंद हो जाते हैं; 

:2. **पंप का वाल्व दाब** के बढ़ जाने से खुलता और घट जाने से बंद होता है। 

:3. **पेट्रोल से चलनेवाले इंजन का वाल्व**, गिअर (gear) और गाम (cam) से खुलता तथा सशक्त स्प्रिंग द्वारा बंद होता है। 

:4. **जल की टोंटी का वाल्व**, हाथ से पेंच को घुमाने पर खुलता और बंद होता है। 

:5. वाल्व में एक सुई को घुसेड़ या निकालकर तरल पदार्थ के बहाव को नियंत्रित किया जाता है। 

:6. भाप इंजन में सरक वाल्व, आगे पीछे चलकर वाल्व के भाग को खोलता और बंद करता है।
right|thumb|350px|सरकने वाला स्वचालित वाल्व
अनेक प्रकार के यांत्रिक वाल्व आजकल उपयोग में आ रहे हैं, जिनमें स्वचालित (automatic), अस्वचालित (nonautomatic) तथा सरक (slide) वाल्व अच्छी तरह प्रचलित हैं। स्वचालित वाल्व तरल की दाब तथा पश्चदाब (back pressure) से खुलते एवं बंद होते हैं। वास्तव में ये वाल्व लघु कपाट हैं, जो मुख के एक ओर झुलते हुए खुल जाते हैं। जब वाल्व के पीछे तरल की दाब होती है, तो तरल की दाब वाल्व को खुलने के लिए दबाव डालती है और तरल वाल्व को ढकेलकर निकल जाता है। इसके बाद दूसरी ओर की दाब वाल्व को पीछे जाने के लिए दबाव डालती है और वाल्व लौटकर मुख को बंद कर देता है। हृदय का वाल्व इसी प्रकार कार्य करता है।

अस्वचालित वाल्व हाथ या अन्य किसी बाह्य बल से खोला जाता है, पानी की टोंटी का वाल्व इसी श्रेणी का है।

भाप इंजन के सिलिंडर के वाल्व की तरह सरक वाल्व कार्य करता है। सरक वाल्व का गतिशील भाग पीछे की ओर सरक जाता और सिलिंडर में बने मुखों के आरपार आगे की ओर निकल जाता है। वाल्व का सरकनेवाला भाग सरकने की दिशा बदलकर सिलिंडर के मुखों को खोलता तथा बंद करता है।

## इन्हें भी देखें
*निर्वात नली (वैकुम ट्यूब) - जिसे 'वाल्व' या 'इलेक्तानिक वाल्व' भी कहते हैं।

## बाहरी कड़ियाँ
* Animations showing Internal Function of Various Types of Valve, tlv.com
* Flow in known Design Types of Shut-off Valves, home.arcor.de

श्रेणी:वाल्व
श्रेणी:जल उद्योग
कमानी

right|thumb|300px|कुण्डलीनुमा स्प्रिंग - ये तनाव के लिये डिजाइन किये जाते हैं।
**कमानी** या **स्प्रिंग** (spring) एक यांत्रिक युक्ति है जो प्रत्यास्थ उर्जा के भण्डारण के काम आती है। 

 कमानी पट्टे नुमा स्प्रिंग को भी कहा जाता है जो मुख्य रूप से ट्रकों और गाड़ियों में लगाए जाते हैं यह अत्यधिक भार और धक्के को संभालने के लिए लगाए जाते हैं यह मुख्य रूप से कार्बन स्टील से बनाए जाते हैं
अवकाशिका (जीवविज्ञान)

thumb|300px|एक धमनी की शारीरिकी। अवकाशिका सबसे ऊपर वाला स्थान है।thumb|right|आंत की अनुप्रस्थ काट। अवकाशिका बीच का स्थान है।जीवविज्ञान के संदर्भ में **अवकाशिका** या **ल्यूमेन** (लैटिन:Lumen) किसी नलिकामय संरचना के आंतरिक स्थान को कहते हैं। वनस्पति विज्ञान में यह स्थान **पुटी** कहलाता है। उदाहरण के लिए किसी धमनी या आंत जैसी एक नलिकामय संरचना के अंदर की जगह जिसमें से क्रमश: रक्त और भोजन का प्रवाह होता है। ल्यूमेन किसी कोशिकीय संरचना के आंतरिक स्थान को भी कहते हैं जैसे कि एंडोप्लास्मिक रेटिकुलम (अंतःप्रद्रव्य जालिका)। 

उदाहरणः -

* रक्त वाहिका जैसे कि शिरा या धमनी का मध्यस्थल जिसमें से रक्त बहता है। 
* आंत का आंतरिक मध्य भाग। 
* फेफड़ों में ब्रांकाई के मार्ग 
* मूत्र एकत्रण नलिकाओं का आंतरिक भाग
* योनि का एकल मार्ग 

## सन्दर्भ

श्रेणी:जीव विज्ञान
फ्राइड चिकन

फ्राइड चिकन कोरिया गणराज्य के प्रतिनिधि लाल फैलाए बंदूकें काली मिर्च के साथ चिकन पकाया सोया सॉस, लहसुन, अदरक, गाजर, गोभी, प्याज के साथ मीठा चावल जैसे सामग्री के साथ, 
मसाले बराबर बना आलू रूप में इस तरह तला हुआ भोजन के साथ प्लेट स्थानीय चूनचॉन Chunchon से व्युत्पन्न खाद्य पदार्थों, भी चिकन रोशनी के रूप में जाना जाता है पकाया जाता है
चिकन स्वादिष्ट था।
यह भारतीयों की तरह स्वाद.
वैल्यू पैक किसी के लिए आसान करने के लिए खा रहा है
200px|thumb|닭갈비

* 철판에 밀린 숯불 닭갈비의 자존심 at 오마이뉴스

श्रेणी:व्यंजन
फ़ोटोबकिट

**फ़ोटोबकिट** (*Photobucket*) एक छवि होस्टिंग, वीडियो होस्टिंग, स्लाइडशो निर्माण और छवि साझा करने वाला जालपृष्ठ है। इसकी स्थापना २००३ में एलेक्स वेल्च और डेरेन क्रिस्टल द्वारा की गई थी और ट्रिनिटि वेन्चर्स से कोषीय सहायता मिली थी। २००७ में फ़ॉक्स इण्टरेक्टिव मीडिया ने इसका अधिग्रहण कर लिया।

दिसंबर २००९ में फ़ॉक्स की मूल कम्पनी, न्यूज़ कॉर्प ने फ़ोटोबकिट को सिएटल मोबाइल इमेजिंग के स्टार्टअप ऑण्टेला को बेच दिया।

फ़ोटोबकिट को निजी छायाचित्र अलबम, संजाल फोरमों पर प्रदर्शित अवतारों के दूरस्थ संचयन और वीडियों संचयन के लिए उपयोग में लाया जाता है। फ़ोटोबकिट की छवि होस्टिंग का बहुधा ईबे, माइस्पेस, बीबो, नियोपेट्स और फेसबुक खातों, लाइवजर्नल, खुली डायरियों, या अन्य चिठ्ठों, संदेश बोर्डों पर भी उपयोग किया जाता है। प्रयोक्ता अपनी अलबमों को निजि, कूटशब्द-रक्षित आगंतुक अभिगमित, या सभी के लिए खुला रख सकते हैं।

फ़ोटोबकिट पर ५०० मेबा की निशुल्क संचयन सुविधा प्राप्त है (१९ अगस्त २००९ को १ गीबा से कम किया गया)। इस कमी के कारण बहुत से प्रयोक्ता निराश हुए, जिन्हें नई छवियां जोड़ने से पहले अपग्रेड शुल्क देने के लिए बाधित किया गया।

## सन्दर्भ

## बाहरी कड़ियाँ
* फ़ोटोबकिट का मुखपृष्ठ

श्रेणी:छवि साझा करने वाले जालस्थल
श्रेणी:वेब २.०
फ़्लिकर

**फ़्लिकर** (*Flickr*) एक छवि एवं विडीयो साझा करने वाला जालस्थल और संजाल सेवा परिकर है। यह एक ऑनलाइन समुदाय मंच भी हैं जिसे वेब २.० विनियोग का प्रारम्भिक उदाहरण भी माना जाता है। यह वेबसाइट सन २००४ में लुडीकॉर्प द्वारा बनाई गई थी, जिसे सन् २००५ में याहू! द्वारा खरीद लिया गया। याहू! द्वारा जारी की गई २०११ की रिपोर्ट के अनुसार फ़्लिकर में ५.१ करोड़ सदस्य हैं।

## इतिहास व विकास
फ़्लिकर को लुडीकॉर्प, एक वैंकूवर (कनाडा) स्थित कंपनी ने फरवरी २००४ में शुरू किया गया था। फ़्लिकर के प्रारंभिक संस्करणों में वास्तविक-समय फोटो विनिमय की क्षमताओं के साथ फ़्लिकर लाइव (FlickrLive) नामक एक चैट रूम पर जोर दिया गया, जिसे बाद में हटा दिया गया।

## विशेषताएँ
### अकाउंट (खाता)
वर्तमान समय में फ़्लिकर में तीन प्रकार के खाते होते हैं, मुफ़्त, विज्ञापन मुक्त एवं डबलर (Doublr)। मुफ़्त खाते में १ टेराबाइट की जगह उपलब्ध होती है, जैसा कि नाम से पता चलता है विज्ञापन मुक्त खाते में विज्ञापन नहीं दिखाये जाते एवं डबलर खाते में २ टेराबाइट की जगह होती है।

## बाहरी कड़ियाँ
* फ़्लिकर मुखपृष्ठ

श्रेणी:छवि साझा करने वाले जालस्थल
श्रेणी:वेब २.०
गाड़ियों का झूला

right|300px|thumb|एक पहिये में झूले का योजनामूलक चित्र
गाड़ियों में बैठकर यात्रा करना आरामदायक करने के लिये *'झूला* (Suspension) लगा होता है जो तेज झटके एवं कम्पनों को कम करता है। गाड़ियों के झूला के अन्तर्गत कमानी, झटकाशोशी (शॉक एब्जार्बर) एवं इनको जोड़ने वाले अवयव आते हैं। 

## बाहरी कड़ियाँ
* How Car Suspensions Work

श्रेणी:गाड़ियों की प्रौद्योगिकी
श्रेणी:ऑटोमोबाइल
हाई डेफ़िनेशन मीडिया इंटरफ़ेस

**हाई डेफिनिशन मल्टीमीडिया इंटरफेस** (लघु: *एचडीएमआई*) जिसका आधुनिकतम वर्ज़न १.३ है, पुराने एचडीएमआई का ही एक नया संस्करण है जिसमें भविष्य की दूरदर्शन और अन्य एचडीएमआई तकनीकी में कई नई सुविधाएं हैं। एचडीएमआई १.३ में बैंड केबल्स में बेहतर तरंगदैर्घ्य, उच्चतर कंट्रास्ट और वर्ण प्लेट्स, हस्तचालित युक्तियों (हैंडहैल्ड डिवाइसेज़) के लिए छोटी कनेक्टर केबल और ऑडियो/वीडियो सिंक्रोनाइजेशन के लिए विशेष तकनीक उपलब्ध है। एचडीएमआई २००२ में डिजिटल विजुअल इंटरफेस (डी.वी.आई.) के साथ संगत रहकर काम करने वाले कनेक्टर के रूप में निर्मित किया गया था। अपने आरंभ के बाद से एचडीएमआई फॉर्मेट में अनेक अद्यतन हुए हैं और प्रत्येक संस्करण में फीचर और क्षमता में बढोत्तरी हुई है।

सन २००६ में इसके संस्करण १.३ का विमोचन हुआ था। इस संस्करण में एचडीएमआई कनेक्टरों के साथ सिंगल लिंक बैंडविड्थ में वृद्दि की गई थी। इसे १६५ मेगाहर्ट्ज़ से बढ़ाकर ३४० मेगाहर्ट्ज़ किया गया था। इस बदलाव का मुख्य कारण सूचना का एचडीएमआई केबलों के माध्यम द्वारा बेहतर गति से भेजना था। इसके साथ ही डीप कलर, उच्च रिज़ॉल्यूशन और उच्चतर वीडियो फ्रेम दर आदि लक्षणों के लाभ भी इसमें सम्मिलित किये गए थे। 

## एचडीएमआई के संस्करण

इस संस्करण गहरे वर्ण समर्थन यानि डीप कलर सपोर्ट के द्वारा बेहतर रंगों को उपलब्ध कराया गया था। इससे ३०, ३६ और ४८ बिट कलर डेप्थ की सुविधाएं भी देखने में आयीं थीं। एचडीटीवी और ऐसी अन्य कई युक्तियों में इससे रंगों की क्षमता पहले संस्करण की तुलना में अत्यधिक बढ़ गई थी। छोटी युक्तियों जैसे हैंड हेल्ड कैमरा और एचडीएमआई के बीच कनेक्शन के लिए एक नया मिनी कनेक्टर भी दिया गया है। एचडीएमआई संस्करण-१.३ में लिप सिंक या सिंक्रोनाइजेशन तकनीक का प्रयोग भी चित्र और ध्वनि में बेहतरी के लिए किया गया था। चित्र के अधिक जटिल होते जाने पर उसे साफ ध्वनि सहित प्रसारण के बाद प्रदर्शित करना अभी तक एक बड़ी चुनौती बना हुआ था। संस्करण-१.३ के द्वारा उपकरणों की क्षमता भी बढ़ी तथा इसका निर्माण भी सरलतर हो गया।
## चित्र दीर्घा

File:MyCable.jpg|एक एचडीएमआई कनेक्टर
File:HDMI.socket.png|HDMI प्रकार-ए सॉकिट
File:HDMI.jpg|HDMI प्रकार-ए कनेक्टर
File:DVI-HDMI-Adapter.jpg|डीवीआई-HDMI कनेक्टर
File:Adapter_dvi_hdmi_S7302224_wp.jpg|HDMI-डीवीआई कनेक्टर
File:101783-UKHDMI-6-GB.jpg|एचडीएमआई-१.४


## संदर्भ एवं टीका
: ३६-बिट सपोर्ट डीप कलर संगत कंज़्यूमर इलेक्ट्रॉनिक्स युक्तियों के लिये अनिवार्य होता है, जबकि ४८-बिट सपोर्ट वैकल्पिक है।
: अधिकतम रिज़ॉल्यूशन सीवीटी-आरबी पर आधारित है, जो गैर-सीआरटी-आधारित पटलों के लिये वेसा मानक है। सीवीटी-आरबी १९२०×१२०० की तरंगदैर्घ्य ३.६९ गी.बा/से, २५६०x१६०० की तरंग-दर्घ्य ८.१२ गी.बा/से और ४०९६x२१६० की वीडियो तरंगदर्घ्य ५.३५ गी.बा/से. हो जाएगी।
: सीवीटी-आरबी २५६०x१६०० की वीडियो तरंगदैर्घ्य ८.१२ गी.बा/से. एवं ४०९६x२१६० का तरंगदैर्घ्य ६.६९ गी.बा./से. हो जायेगी।
: सीवीटी-आरबी १९२०×१२०० प्रयोग करने पर वीडियो तरंगदैर्घ्य ७.९० गी.बा/से. और ४०९६×२१६० प्रयोग करने पर वीडियो तरंगदैर्घ्य ८.०३ गी.बा/से. हो जायेगा।
: सीवीटी-आरबी १९२०×१२०० प्रयोग करने पर वीडियो तरंगदैर्घ्य ७.३९ गी.बा./से. हो जायेगा।

## बाहरी कड़ियाँ

* एचडीएमआई लाइसेंसिंग, एल.एल.सी

श्रेणी:डिजिटल डिस्प्ले कनेक्टर
श्रेणी:दूरदर्शन प्रौद्योगिकी
श्रेणी:फिल्म एवं वीडियो प्रौद्योगिकी
श्रेणी:एटीएससी

श्रेणी:फिल्म एवं वीडियो प्रौद्योगिकी
श्रेणी:डिजिटल टेलिवीजन
श्रेणी:उपभोक्ता इलेक्ट्रॉनिक्स
तमिल जैन

**तमिल जैन** भारत में जैन धर्म के गौरवशाली इतिहास के लिए महत्वपूर्ण हिस्सा रखते है। वे ज्यादातर पहली शताब्दी ई.पू. के बाद से तमिलनाडु राज्य में रहते हैं। इन तमिल जैनियों ने तमिल साहित्य और संस्कृति के लिए बहुत योगदान दिया है। वे मातृभाषा के रूप में तमिल बोलते हैं। उत्तर भारत के जैनियों के विपरीत, वे अपनी सीमा शुल्क और परंपराओं में भिन्न होते हैं। वे अधिक उत्तरी तमिलनाडु के जिलों में रह रहे हैं। जैसे चेन्नई, विल्लुपुरम, कांचीपुरम और तिरुवन्नामलई जिलों में. तमिलनाडु में उनकी जनसंख्या 85000 के आसपास है।

## तमिलनाडु में जैन धर्म की उत्पत्ति

कुछ विद्वानों के अनुसार जैन दर्शन 6 वीं शताब्दी ईसा पूर्व में दक्षिण भारत में आया होगा। त्रिची, कन्याकुमारी, तंजौर के आसपास गुफाओं में जैन शिलालेख और जैन तीर्थंकर के बहुत सारे प्रमाण पाए जाते हैं जो  कि 4 शताब्दी से भी पुराने हैं।

तमिल ब्राह्मी शिलालेख की एक संख्या दूसरी शताब्दी ईसा पूर्व की तारीख की है कि तमिलनाडु में पाए गए हैं। वे जैन भिक्षुओं के साथ जुड़ा हुआ है और भक्तों द्वारा जैन श्रमणों को निवास बनवाने का उल्लेख हैं।

## जैन मंदिर

## इन्हें भी देखें
* जैन मूर्तियाँ
* तीर्थंकर

श्रेणी:तमिलनाडु
श्रेणी:भारत में जैन धर्म
श्रेणी:तमिल
पूर्वी एशिया के नगर

इस लेख के लिए निम्नलिखित देशों को पूर्वी एशिया में माना गया है:

* 
** 
** 
*  मंगोलिया
* 
*  उत्तर कोरिया
* 
*  ताइवान

## चीन, जनवादी गणराज्य

### हाँगकाँग और मकाउ
;हाँगकाँग

;मकाउ

## मंगोलिया

## जापान

## उत्तर कोरिया

## दक्षिण कोरिया

## ताइवान

## टिप्प्णीयाँ और संदर्भ

## इन्हें भी देखें
* उत्तरपूर्व एशिया
* एशिया
* दक्षिण एशिया के नगर
* पश्चिम एशिया के नगर

श्रेणी:पूर्वी एशिया के नगर
श्रेणी:एशिया के आबाद स्थान
भूमिहार

**भूमिहार ** एक भारतीय जाति है, जो उत्तर प्रदेश, बिहार, झारखंड तथा थोड़ी संख्या में अन्य प्रदेशों में निवास करती है। भूमिहार का अर्थ होता है "भूमिपति" , "भूमिवाला" या भूमि से आहार अर्जित करने वाला (कृषक) ।
भूमिहार जाति के लोग ब्राह्मण होने का दावा करते हैं, और उन्हें भूमिहार ब्राह्मण भी कहा जाता है। बिहार में, उन्हें बाभन के रूप में भी जाना जाता है।

भूमिहार 20 वीं शताब्दी तक पूर्वी भारत के एक प्रमुख भू-स्वामी समूह थे, और इस क्षेत्र में कुछ छोटी रियासतों और जमींदारी संपदाओं को नियंत्रित करते थे। भूमिहार समुदाय ने भारत के किसान आंदोलनों में एक महत्वपूर्ण भूमिका निभाई। 20 वीं शताब्दी में भूमिहार बिहार की राजनीति में अत्यधिक प्रभावशाली थे।

## व्युत्पत्ति
भूमिहार शब्द अपेक्षाकृत हाल का है, पहली बार 1865 में आगरा और अवध के संयुक्त प्रांतों के रिकॉर्ड में इस्तेमाल किया गया था। यह शब्द "भूमि" से निकला है, जो जाति की भूमि की स्थिति का उल्लेख करता है। भूमिहार ब्राह्मण शब्द को समुदाय द्वारा 19 वीं शताब्दी के अंत में पुजारी ब्राह्मण वर्ग के अपने दावे पर जोर देने के लिए अपनाया गया था। वैकल्पिक नाम "बाभन" को "ब्राह्मण" के लिए एक विकृत बोलचाल की भाषा के रूप में वर्णित किया गया है।

## इतिहास
भारत में कई जातियों के साथ, भूमिहार समुदाय की उत्पत्ति के बारे में कई मिथक हैं। एक किंवदंती का दावा है कि उनके पूर्वज ब्राह्मण थे, जिन्हें परशुराम द्वारा मारे गए क्षत्रियों के स्थान पर लेने के लिए स्थापित किया गया था, लेकिन कुछ गैर-भूमिहारों ने आरोप लगाया है कि वे ब्राह्मण पुरुषों और क्षत्रिय महिलाओं की मिश्रित जाति के वंशज हैं। अन्य किंवदंतियों में कहा गया है कि वे राजपूत पुरुषों और ब्राह्मण महिलाओं के बीच मिलाप की संतान हैं, या वे ब्राह्मण-बौद्धों से उत्पन्न हुए हैं जिन्होंने हिंदू समाज में अपना उच्च स्थान खो दिया था। भूमिहार स्वयं "संकरता" या "गिरी हुई स्थिति" वाले इन आख्यानों को नापसंद करते हैं, और शुद्ध ब्राह्मण होने का दावा करते हैं।

16 वीं शताब्दी तक, भूमिहारों ने पूर्वी भारत में, विशेष रूप से उत्तर बिहार में भूमि के विशाल हिस्सों को नियंत्रित किया। अठारहवीं शताब्दी के उत्तरार्ध में, बिहारी राजपूतों के साथ, उन्होंने खुद को इस क्षेत्र के सबसे प्रमुख जमींदारों के रूप में स्थापित किया था।

## सन्दर्भ

श्रेणी:भारत की मानव जातियाँ
बाक्कस-नार प्रारूप

संगणक विज्ञान में **बाक्कस-नार प्रारूप** (Backus–Naur Form या BNF) फॉर्मल भाषाओं (जैसे कम्प्यूटर भाषाएँ) के सिन्टैक्स को निरुपित करने की पद्धति है। इसे जॉन बैक्कस एवं पीटर नौर ने विकसित किया था। ध्यातव्य है कि यह प्रारूप पाणिनि के व्याकरण निरूपण की पद्धति से बहुत कुछ मेल खाता है। पाणिनि के अष्टाध्यायी में 'रिकर्शन', ट्रान्सफॉर्मेशन, 'मेटारुल्स' एवं अन्य प्रकार की आधुनिक एवं उन्नत फॉर्मल तकनीकों का प्रयोग हुआ है। 

## बाहरी कड़ियाँ
* Backus Normal Form vs. Backus-Naur Form explains some of the history of the two names.
* BNF and EBNF: What are they and how do they work? by Lars Marius Garshol.
* RFC 4234 Augmented BNF for Syntax Specifications: ABNF.
* RFC 5511 Routing BNF: A Syntax Used in Various Protocol Specifications.
* Comparision of different variants of BNF
* Syntax diagram of EBNF
* Generation of syntax diagrams from EBNF
* ISO/IEC 14977:1996(E) *Information technology - Syntactic metalanguage - Extended BNF*, available from ISO or from Marcus Kuhn (the latter is missing the cover page, but is otherwise much cleaner)

### भाषाओं के व्याकरण
* Algol-60 BNF, the original BNF.
* BNF grammars for SQL-92, SQL-99 and SQL-2003, Freely available BNF grammars for SQL.
* BNF Web Club, Freely available BNF grammars for SQL, Ada, Java.
* BNF Examples and Full Programming Languages, Freely available BNF grammars for programming languages (C, Java, जावास्क्रिप्ट, C#, VB.NET, SQL-89), Academic Languages, File Formats (HTML, XML, CSS) and others (Regular Expressions, YACC)। These are written in the GOLD Meta-Language, consisting of BNF and Regular Expressions.
* Free Programming Language Grammars for Compiler Construction, Freely available BNF/EBNF grammars for C/C++, Pascal, COBOL, Ada 95, PL/I.

श्रेणी:कम्पाइलर सिद्धान्त
सियाचिन

*सियाचिन ग्लेशियर - काराकोरम श्रेणी में एक हिमनद है जो विश्व के सर्वाधिक लंबे [अल्पाइन हिमनदों में से एक है।

*[सियाचिन विवाद - सियाचिन हिमनद के पास भारत और पाकिस्तान की सीमा को लेकर विवाद है।

*सियाचिन पर्वत - कराकोरम पर्वत के दक्षिण पूर्व में इसी की एक उप-पर्वतश्रेणी है।

*सियाचिन बेस कैंप - भारतीय सेना का आधार कैंप है जो कराकोरम पर्वत के सियाचिन इलाके में है।
ब्लॉगर

* ब्लॉगर (उपयोक्ता): ब्लॉग यानि चिट्ठा उपयोग करने वाला व्यक्ति।
* ब्लॉगर (सेवा): ब्लॉगिंग यानि चिट्ठाकारी सेवा।
चोंग्जिन

**चोंग्जिन** (청진시), उत्तर कोरिया का तीसरा सबसे बड़ा नगर है। यह उत्तर कोरिया के उत्तर हाम्गयोंग प्रांत की राजधानी भी है। १९६० से १९६७ तक और पुनः १९७७ से १९८५ तक, चोंग्जिन, उत्तर हाम्गयोंग से विलग एक नगर शासन के रूप में प्रशासित था। १९६० से पूर्व, १९६७ से १९७७ तक और १९८५ से, यह नगर उत्तर हाम्गयोंग प्रांत का भाग है।

## प्रशासनिक प्रभाग
चोंग्जिन ७ वार्डों ("क्यूओक") में विभक्त है:
* चोंग्म-गूयोक (청암구역; 青岩區域)
* पोहांग-गूयोक (포항구역; 浦港區域)
* पूयून-गूयोक (부윤구역; 富潤區域)
* रानम-गूयोक (라남구역; 羅南區域)
* सिनम-गूयोक (신암구역; 新岩區域)
* सोंग्प्योंग-गूयोक (송평구역; 松坪區域)
* सूनम-गूयोक (수남구역; 水南區域)

## इन्हें भी देखें
* उत्तर कोरिया

श्रेणी:उत्तर कोरिया के नगर
स्नायु

right|thumb|300px|घुटने के जोड़ के स्नायु (लिगामेन्ट)
शरीररचना विज्ञान (anatomy) में **स्नायु** या **लिगामेन्ट** (ligament) तीन भिन्न प्रकार की संरचनाओं के लिये प्रयोग किया जाता है-

* (१) तंतुमय ऊतक जो एक हड्डी को दूसरी से जोड़ते हैं (Articular ligaments),

* (२) पेरिटोनियम् या अन्य झिल्लियों के मोड़ (fold) को (Peritoneal ligaments), 

* (३) भ्रूणीय अवस्था की अवशेष नलिकाकार संरचनाएँ (Fetal remnant ligaments)

इनमें से सर्वाधिक प्रथम अर्थ में ही 'स्नायु' का प्रयोग किया जाता है। स्नायु (Ligaments) तंतुमय ऊतक के समांतर सूत्रों के लबें पट्ट होते हैं। इनसे दो अस्थियों के दोनों सिरे जुड़ते हैं। इनके भी दोनों सिरे दो अस्थियों के अविस्तारी भागों पर लगे रहते हैं। ये स्नायु कोशिका के बाहर स्थित रहती है और कुछ भीतर। भीतरी स्नायु की संख्या बहुत कम होती है।

## इन्हें भी देखें
* संधि (शरीररचना) (Joints)

## बाहरी कड़ियाँ
* न्यूरो ज्ञान (डॉ अपूर्व पौराणिक का स्नायु से सम्बन्धित ब्लॉग)
* न्यूरोज्ञान (स्नायु से सम्बंधित सम्पूर्ण हिन्दी वेबसाइट)
* न्यूरोज्ञान
* नेशनल न्यूरो क्विज (डॉ अपूर्व पौराणिक)
* Exhaustive list of ligaments

श्रेणी:स्नायु
श्रेणी:नरम ऊतक
प्रत्याहार (योग)

संस्कृत व्याकरण के सन्दर्भ में प्रत्याहार का अलग अर्थ है। यहाँ पातंजल योग से सम्बन्धित **प्रत्याहार** की चर्चा की गयी है।

**प्रत्याहार**, पातंजल द्वारा प्रतिपादित अष्टांग योग का पाँचवाँ चरण है। चूंकि छठा चरण "धारणा " है, इसलिए प्रत्याहार धारणा के आधार के रूप में कार्य करता है। प्रत्याहार का यौगिक है 'प्रति' + 'आहार'। 'प्रति' का अर्थ है विपरीत (तात्पर्य: विमुख), और 'आहार' का अर्थ है, भोजन। जगद्गुरु आदि शंकराचार्य के अनुसार इंद्रियों के माध्यम से जो कुछ भी ग्रहण किया जाये, वही आहार है। उदाहरणार्थ, जिह्वा से अन्न, कर्ण से शब्द, नेत्र से दृश्य, नासिका से गंध, तथा त्वचा से स्पर्श ग्रहण। 

## धारणा व ध्यान से पहले प्रत्याहार
प्रत्याहार**,** चेतना को आहार अर्थात अन्न, शब्द आदि से हटाकर, मनः विषय के चिंतन में लगाने की विधा है। इसके पीछे कारण "चेतना" शक्ति को दिशा देना है। हिन्दू मान्यताओं के अनुसार वह चेतना निष्पक्ष, सम तथा सर्वत्र व्याप्त है। अतः धारणा को अखण्ड व प्रबल करने के लिए आहार के ग्रहण में व्याप्त चेतना शक्ति को मनः विषय (इष्ट देवता, निराकार स्वरूप, निर्मल प्रकाश अथवा अन्य ध्येय वस्तु) की ओर लगाने में लगाना इसका तात्पर्य है। इस प्रकार धारणा के प्रबल होने पर ध्यान सहज में ही होता है तथा सहज ध्यान से समाधि की अवस्था शीघ्र प्राप्त होती है।

## अष्टांग योग का अंग
प्रत्याहार को एकाएक सिद्ध नहीं किया जा सकता।  इसके लिए शास्त्र सम्मत योग गुरु से अष्टांग योग की दीक्षा प्राप्त करके यम, नियम, आसन, तथा प्राणायाम को क्रमबद्ध ढंग से सिद्ध करते हुए इस तक पहुंचना अपेक्षित है। प्रत्याहार के सिद्ध हो जाने पर प्रबल धारणा की प्राप्ति, तत्पश्चात ध्यान सिद्धि की योग्यता तथा अंततः ध्यान सिद्ध हो जाने पर अष्टांग योग का तात्पर्य स्वरुप "समाधि" को सिद्ध करने की योग्यता प्राप्त होती है। 

## बाहरी कड़ियाँ
* प्राणायाम, कुण्डलिनी और हठयोग (आचार्य भगवान देव)
* पातंजल योगदर्शन : व्यासभाष्य, उसका हिन्दी अनुवाद एवं सुविशद व्याख्या (गूगल पुस्तक ; व्याख्याकर - हरिहरानन्द आचार्य)

श्रेणी:योग
श्रेणी:दर्शन